REGOLAMENT TAL-KUMMISSJONI (KE) Nru 151/2009
tal-20 ta' Frar 2009
li jemenda r-Regolament (KE) Nru 619/2008 li jiftaħ sejħa permanenti għall-offerti għar-rifużjonijiet tal-esportazzjoni għal ċerti prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 161(3), l-Artikolu 164(2)(b) u l-Artikolu 170, flimkien mal-Artikolu 4 tiegħu,
Billi:
(1)
Ir-Regolament tal-Kummissjoni (KE) Nru 619/2008 (2) jistipula r-regoli tal-proċedura għall-offerti għar-rifużjonijiet tal-esportazzjoni għal ċerti prodotti tal-ħalib. L-Artikolu 2 jeskludi ċerti destinazzjonijiet mill-għoti ta' rifużjoni għall-esportazzjoni.
(2)
Ir-Regolament tal-Kummissjoni (KE) Nru 57/2009 tat-22 ta' Jannar 2009 li jistabbilixxi r-rifużjonijiet għall-esportazzjoni fis-settur tal-ħalib u l-prodotti tal-ħalib (3) eskluda mill-għoti ta' rifużjoni, mit-23 ta' Jannar 2009, l-esportazzjonijiet li hemm referenza għalihom fl-Artikolu 36(1), l-Artikolu 44(1) u l-Artikolu 45(1) tar-Regolament tal-Kummissjoni (KE) Nru 800/1999 tal-15 ta' April 1999 li jistabbilixxi regoli komuni dettaljati għall-applikazzjoni tas-sistema ta’ rifużjonijiet fuq l-esportazzjoni ta’ prodotti agrikoli (4).
(3)
Ir-Regolament (KE) Nru 619/2008 għandu għalhekk jiġi emendat skont dan.
(4)
Minħabba l-ħtieġa tal-allinjament kemm jista' jkun malajr tad-destinazzjonijiet li mhumiex eliġibbli għar-rifużjonijiet tal-esportazzjoni permezz tal-proċedura tas-sejħa għall-offerti ma' dawk li huma esklużi mir-rifużjonijiet komuni, dan ir-Regolament għandu jidħol fis-seħħ fil-ġurnata ta' wara l-pubblikazzjoni tiegħu.
(5)
Il-miżuri pprovduti f'dan ir-Regolament huma skont l-opinjoni tal-Kumitat tal-Ġestjoni tal-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
Fl-Artikolu 2 tar-Regolament (KE) Nru 619/2008, it-test li ġej huwa miżjud bħala punt (d):
“(d)
dawk it-territorji li hemm referenza għalihom fl-Artikolu 36(1), l-Artikolu 44(1) u l-Artikolu 45(1) tar-Regolament tal-Kummissjoni (KE) Nru 800/1999 (*).
Artikolu 2
Dan ir-Regolament għandu jidħol fis-seħħ fil-ġurnata ta' wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussell, l-20 ta’ Frar 2009.